open-index/open-wikipedia-markdown huggingface dataset:
Dirck Camphuysen

**Dirck Rafaëlssoan Camphuysen** (Garkum, 1586 - Dokkum, 19 july 1627) wie in ferneamd dichter, predikant en tinker. 

Camphuysen waard berne yn Gorinchem yn 1586. Nei syn stúdzje teology yn Leien, wurke er yn syn jonge jierren as predikant yn Fleuten. Letter waard er fanwege syn Arminiaanske tinkbylden ferfolge. 

Camphysen kaam op syn flecht foar de kontraremonstranten fia East-Fryslân (Norden) nei Harns (1621-1622) en wie in skoft op It Amelân (1622) en Dokkum (1623-1627). Dêr die er oersetwurk (û.o. Psalmberiming) en hied er in flaakshannel.
Yn 1625 betanke er foar in professoraat yn Rakow. Ofkearich fan alle tsjerklike autoriteit fielde er him it measte thús by de kollegianten.

Syn bekendste wurk is 'De Stichtelyke Rymen' út 1624. Dit wurk waard yn in iuw tiid 50 kear werprinte, wat bewiist dat Camphuysen nei Jacob Cats de meast lêzen dichter fan syn tiid wie.

Camphuysen stoar yn 1627 yn Dokkum. It steedlik Gymnasium fan Gorinchem is nei him neamd.

## Wurk
* *Daer moet veel strijdts gestreden sijn* (1618) 
* *Stichtelycke rymen* ( 4 dielen, 1624, 1628, 1658) 
* *Uytbreyding over De Psalmen des propheten Davids* (1630)
* Teologyske wurken, 3 dielen (1672)
Gedo-Victoria

**Gedo-Victoria** is in histoarysk Nederlânsk merk fan bromfytsen.

Gedo-Victoria: Bruorren **Ge**ertsma, **Do**kkum.

De firma Gedo wie yn it earstoan fytsgruthannel, mar fan 1949 ôf makke er ek fytsen mei in Fiktoaria-sydboardmotor. Fan 1953 ôf waarden der bromfytsen makke, ek mei Fiktoaria-blokjes. 

Oant 1953 makke er de frames sels, mar om ûntwikkelingskosten út te sparjen kocht er fan 1956 ôf frames yn Itaalje. Germaan hie lykwols deselde frames kocht en hong dêr Sachs-blokken yn. Dêrtroch waard de konkurrinsje wol hiel sterk en yn 1957 of 1958 binne de bruorren Geertsma opholden mei de produksje fan bromfytsen.
Foanejachtbrêge

De **Foanejachtbrêge** is in brêge oer it Prinses Margrietkanaal yn de N31 tusken Ljouwert en Drachten. It Prinses Margrietkanaal is de haadfarrûte  fan Amsterdam oer De Lemmer nei Delfsyl. Oer de Foanejachtbrêge rint parallel oan de N31 de Stûkenwei.

Oant maart 2008 waard der wurke oan ferdûbeling fan de N31 (fan 2 x 1 baan nei 2 x 2) en tagelyk ek oan ferdûbeling en ferheging fan de Foanejachtbrêge. 
De Foanejachtbrêge dy’t yn 1962 boud is hie in hichte fan 7,5 meter en is in febrewaris 2006 sloopt.
De nije brêge waard boud yn twa dielen om fazearring fan de bou mooglik te meitsjen om it autoferkear mei sa min mooglik hinder de dyk brûke te litten. It earste diel fan de nije Foanejachtbrêge is yn novimber 2005 in gebrûk nommen. Nei sloop fan de âlde brêge út 1962 waard op itselde plak in twadde brêge boud. Beide nije brêgen sille 9,5 meter heech wêze. In hichte dêr’t binnenfeartskippen mei fjouwer lagen konteners ûndertroch kinne, sûnder dat de brêge iepen hoecht. 
Iepenjen fan de brêge sil allinnich op oanfraach barre tusken 2 en 4 oere nachts.

Nei it yn gebrûk nimmen fan de brêge yn 2008 is de Steande Mêstrûte ferpleatst nei it akwadukt Langdiel dat besuden Ljouwert boud waard.
De kar fan akwadukt Langdiel èn Foanejachtbrêge is om beropsfeart en plezierfeart faninoar te skieden.


Ofbyld:Heien_Betonpalen_Fonejachtbrug_noord.jpg|It heien fan de earste betonpeallen fan de Foanejachtbrêge Noard
Ofbyld:Nieuwe_brug_naast_oude_brug.jpg|De kolommen fan de âlde en de nije brêge njonken inoar
Ofbyld:Plaatsen_ligger_Fonejachtbrug_Noord.jpg|It pleatsen fan de lizzers op de Foanejachtbrêge Noard
Ofbyld:Plaatsen_brugklep.jpg|It ynhysjen fan de stielen brêgekleppe
Ofbyld:DSC02874_Oude_en_nieuwe_brug.jpg|De brêgekleppen fan de âlde en nije brêge njonken elkoar
Jan Kooistra

* Jan Kooistra (skilder) (1950),
* Jan Kooistra (1959), Frysk dichter,
* Jan Kooistra (1938-1992), Nederlânsk dichter,
* Jan Kooistra (NSB-boargemaster), NSB-politikus
Johan Goltstein

**Johan Goltstein** (Lân fan Gulik, ± 1471 (?) &ndash; Sutfen, 4 febrewaris 1544), hear fan Niederempt en Middeldoarp, wie in sechstjinde-iuwske kriichshear fan Karel fan Gelre, steedhâlder fan de hartoch yn Dokkum, burchgreve fan Nijmegen en skepen fan Sutfen.

Goltstein wie in soan fan Hindrik Goltstein en Sofia fan Harf. Yn 1500 troude Goltstein mei Henrika fan Egmond. Ut dit houlik waard in soan berne: Willem fan Goltstein.

Yn 1517 wie Goltstein tegearre mei Johan fan Selbach oanfierder fan in 6000 man sterk hierleger (de "Swarte Hope"), dat troch de Hartoch fan Gelre stjoerd waard as fersterking fan de troepen fan Jancko Douwama. Goltstein slagge der yn om Dokkum nei in belegering yn te nimmen, wyls stuts Selbach mei Grutte Pier en syn fleat de Sudersee oer nei Hollân.

Hy waard begroeven yn Sutfen op 6 maaie 1544.
RON

**Regionale Omrop Noard** (**RON**)

## Skiednis
* Op 16 maaie 1945 begûn oer it distribúsjekanaal mei útstjoerings foar de stêd Grins. Letter ek foar de provinsjes Fryslân, Grinslân en Drinte.
*Op 30 septimber 1945 as ûnderdiel fan de Ryks Foarljochtings Tsjinst (RVD)
*15 novimber 1945 oant 19 jannewaris 1946 as “Herrijzend Nederlân”.
*Oant 15 febrewaris 1946 ûnder de Stifting “Omrop Provinsjaal Kommissariaat (OPMC) , dêrnei ûnder de namme “Nederlânske Radio Uny’” Sûnt dy tiid hjit de stjoerder “Regionale Omrop Noard”

## Technyk
De technyk waard fersoarge troch de NRU. Der waard útstjoerd fanút it Martinytsjerkhôf 23 yn Grins. Yn 1957 is de studio fernijd. Der waard doe útstjoerd fan 18 – 20 oere. Der waard útsjoerd oer it distribúsjenet fan de PTT, de AM-stjoerders Hoogezand en de FM-stjoerders fan Jirnsum (88,2 MHz) en Hoogezand.

## Meiwurkers
De earste haden fan de RON wiene Hans Huizinga (ein 1945)  Sjoerd Leiker en sûnt 1 febrewaris 1952 Jo Smit.

## Programma’s
De programma’s wiene yn it earstoan algemien, mei in soad nijs. Dêr wie nei de oarloch ek ferlet fan. Dochs kaam it gewestlik-kulturele mear oan bod. Op 25 augustus 1945 waard foar it earst in Frysk programma útstjoerd.
De “Fryske útstjoering” hat in oere op tiisdeitejûn. Dêrnjonken binne der útstjoerings yn it Nederlânsk dy’t foar in part op Fryslân rjochte binne. It giet dan oer aktualiteiten, muzyk, lânbou, sport en literatuer (*Literêr Kertier*).
Der binne harkspullen, foarums, fraachpetearen, lieten, muzyk ensfh. Der waarden opdrachten jûn foar teksten en muzyk. It muzyklibben is stipelearre. Doel is in eigen harkspulkearn en eigen lytse ensembles (bg. De Toetsebûtsers). De ‘Fryske útstjoering' is it begjin fan in deisk Frysk radioprogramma.

## Sjoch ek
*RONO
1112

## Foarfallen
* Stifting fan de Dútske steat Baden.

## Berne
* Giorgi II, Kening fan Georgje (†&nbsp;1050).

## Ferstoarn
* 16 maaie - Burchard fan Lechsgemünd, biskop fan Utert.
* 1 novimber - Greve fan Portugal Hindrik fan Boergonje, heit fan Alfons I fan Portugal, (*&nbsp;1066).
* Tancred - De Regint fan Antiochje, earder ien fan de lieders fan de Earste Krústocht (†*&nbsp;1072).
1114

## Foarfallen
* Godebald wurdt biskop fan Utert. Yn 1122 wurdt op syn inisjatyf de Kromme Ryn by Wijk bij Duurstede ôfdamme. 

## Berne
* Otto fan Freising, Dútske biskop
* Durk VI fan Hollân, greve fan Hollân en Seelân.

## Ferstoarn
* Otto fan Sutfen, Greve byneamd *locupletissimus' (*de tige rike')
1113

## Foarfallen
* Damaskus stipet de strafekspedysje dy't fan Irak út tsjin Jeruzalim fierd wurdt, mar beheint him ta it plonderjen fan it plattelân fan Jeruzalim en Jaffa. It is net de bedoeling dat de sultan der in poat oan 'e grûn krijt.

## Berne
* 23 augustus - Godfryd V, greve fan Anzjû, Maine en Touraine, hartoch fan Normandje (†&nbsp;1151)
;*datum ûnbekend*
*Freark fan Hallum, Frysk abt en hillige († 1175) (bertejier net alhiel wis)
* Jaufré Rudel, Frânsk trûbadoer († 1170)
*Stefan Nemanja, Servysk foarst († 1199)

## Ferstoarn
* Otto van Sutfen, Greve, byneamd *Locupletissimus* (*de tige rike*).
RONO

**RONO**: Regionale Omrop Noard en East.

## Skiednis
De streekomrop foar Grinslân, Fryslân, Drinte, Oerisel en Gelderlân. Yn de fyftiger en sechtiger jierren waard der mear regionalisearre. De stjoertiid kaam fan 4 oere en 20 minuten op 9 oere en 20 minuten.
Yn Ljouwert kaam in studio. De sintrale studio yn de Prinsetún yn Grins waard fergrutte en ferbettere. De ûntfangst yn Fryslân waard in stik better troch de FM-stjoerder yn Jirnsum (1956). Yn 1960 krige men tastimming fan de minister fan CRM foar in regionaal programma fan alle dagen teminsten ien oere en maksimaal twa oeren deis. By enkêtes yn 1966 en 1973 die bliken dat der in soad harkers wiene.
Yn 1978 waard de RONO yn trije regionale omroppen splitst: Radio Fryslân en Radio Noard (foar Grinslân en Drinte) en Radio East (foar Gelderlân en Oerisel).

## Programma’s
Yn de jierren 60 wie de Fryske RONO-útstjoering hielendal opdield yn lytse partsjes.
De Fryske útstjoering begûn meastentiids mei it berneprogram, (mei Jant Visser-Bakker en Ria Postma Stolk) 
dêrnei wiene der allegearre rubriken. 
*"Wy binne Jong", 
* "It Boerelibben by âlds" (troch Marten Casteleijn)
* "Op 'e romte" (lânbouprogramma)
* "Sportpraatsje" (fan Liuwe Pietersen)
* "Twentwirre",
* "Letterlape" mei Tiny Mulder 
* "Prik" in jongereinprogram dêr't Klaas Wielenga (doe redakteur by de Friese Koerier) en Ypke Gietema (studint yn Grins) oan meidiene.
* "Stikelstekke" , satiryske programma mei teksten fan Fedde Schurer, Rink van der Velde en Martin van Amerongen. 
* harkspullen ( mei Jehannes Spyksma)
** "Thomas Taktyk"
* muzyk
**"Fryske Hitparade" (mei Hans Funcke en Lotty Timmer, de mem fan Mirjam Timmer).
** "Beat yn de beammen" Fryske beatbands kamen nei de nije studio. ( "Fabulous Beats" en "The Unbeatable")
** "Sjonge en spylje" (hafabra)
* "Tsjerkenijs"
* "RONO Deiboek"
* berneprogramma’s
** "De Hymphamp"
** "Frij Pik"
** "Twentwirre"
* "Dûbel of neat (kwis)
* "Frysk en Akademysk"
* "Oer de Hage"
* "Doarpsmikrofony"
* "De Koperen Tún" (bestiet no noch as radioprogramma)
* "Efkes lins efkes lêze" (boekbesprekking).
* Plonderpûde ( maatskippijkritysk programma fan Durk van der Ploeg )

## Meiwurkers
*Iet van der Tol
*Doet Visser
*Johan van der Zee
*haden fan de RONO:
**Jo Smit ( 1952-1959)
**G.A.G. Meerburg (1959-1961)
**Derk Jan Klompsma (1961-1965)
**A.M.van der Veen (1965 - ?)

## Sjoch ek
*RON
Supernova

In **supernova** is it ferskynsel wêrby't in stjer op spektakulêre wize eksplodearet: In supernova-útbarsting is werkenber oan in protte ljocht dy't it útstrielet. De eksploazje is mânsk. De stjer ûntbaarnt mei de krêft fan hûnderten miljoenen oant mear as in miljard sinnen. Supernova's ûntsteane troch twa meganismen: hja binne de natuerlike ein fan alle mânske stjerren (supernova's typen Ib, Ic en II); twaddens kin in sinne dy't gjin nukleêre krêft mear hat him ûntwikkelje ta in supernova (type Ia).
Stasjon Akkrum

**Stasjon Akkrum** (**Akm**)  is in spoarweistasjon yn Akkrum yn de gemeente It Hearrenfean. En waard iepene yn 1868 oan de Steatsline A (Arnhim Sintraal - Ljouwert). 

## Gebou
It oarspronklike spoarweistasjon fan Akkrum wie in standertstasjon fan de Steatsspoarwegen, in stasjon fan it fernijde type SS fiifde Klasse, boud yn de jierren sechtich fan de 19e iuw, en wie ien fan de achtentritich stasjons dy 't ea yn dizze klasse boud wie. It gebou wie ûntwurpen troch de arsjitekt Karel Hendrik van Brederode.

It stasjonsgebou waard yn 1973 ôfbrutsen en ferfongen troch in Standerttype Beilen ûntwurpen troch arsjitekt Cees Douma.

## Treintsjinsten
## Treinferbinings
1493

## Foarfallen
* Maximiliaan I fan Eastenryk wurdt keazen ta keizer fan it Hillige Roomske Ryk.
* Christoffel Columbus set foar de twadde kear útein mei syn ekspedysje nei Amearika

## Berne
* Nicolaes Cleynaerts, Flaamsk humanist
* Bartolomeo Bandinelli, Florentynsk byldhouwer en skilder

## Ferstoarn
* 19 augustus- Frederik III, keizer fan it Hillige Roomske Ryk
Feriening Freonen fan de Fuotfearen

**Freonen fan de fuotfearen** is in feriening dy't him de promoasje fan de fuotfearen yn Nederlân as doel stelt. Feartsjinsten foarmje in ûnmiskenbere skeakel yn de ynfrastruktuer foar én wen-wurk- en wen-skoalferkear as toerisme. In soad trochgeande fyts- en kuierrûtes meitsje der dankber gebrûk fan. De feriening is oprjochte yn 1982.

### Fuotfearen
*Grou - Kamping Yn'e Lijte (22)
*Besikerssintrum De Hollandse Biesbosch (138)
*Gouda (Goverwelle) (146)
*Den Haach (Scheveningen) (149)
*Rotterdam - Wilhelminakade (152a)
*Rotterdam - Delfshaven (152b)

### Fearen foar fuotgongers en fytsers
Mear as 100 yn Nederlân.

## Boekje
Yn it boekje **Oersetfearen yn Nederlân, Belgje en de Nederlâns-Dútske grinsstreek** wurde alle fuotfearen yn kaart brocht. 5e hielendal wersjoene printinge, 2006, ISBN 90-803523-5-7.
Te krijen by inkele boekhannels en by de Feriening Freonen fan de Fuotfearen.

## Keppeling om utens
* http://www.voetveren.nl - Offisjele website Freonen fan de Fuotfearen
Museum Belvédêre

**Museum Belvédère** is in museum foar moderne en hjoeddeiske keunst yn It Oranjewâld, Fryslân.

It museum hat in aparte ûntsteansskiednis. It komt fuort út de winsk fan trije manlju: Thom Mercuur en de keunstners Boele Bregman en Sjoerd de Vries. Benammen Thom Mercuur dreamde al in hiel skoft oer it opsetten fan in eigen museum, in grutte 'kykkast' foar keunst. 
Nei in soad tsjinslach is it him slagge en ferwêzenlikje syn museum. It museum, dat 104 meter lang is en 13 meter breed, leit middenyn it lânskip It Oranjewâld. It is ûntwurpen troch Eerde Schippers. Op 24 novimber 2004 waard it museum en de bûtenpleats iepene troch keninginne Beatrix.

De fêste kolleksje bestiet benammen út wurken fan Fryske keunstners en geastbesibben dy't fierder kwalik yn it iepenbier tentoansteld wurde. Hjirby kin tocht wurde oan keunstners lykas Jan Mankes, Thijs Rinsema, Tames Oud, Gerrit Benner, Boele Bregman, Willem van Althuis en Sjoerd de Vries.

## Tentoanstellingen (in kar)

* *Wahlverwandtschaft* fan 15 maaie o/m 16 augustus 2009
* *Eb en Vloed* fan 19 desimber 2009 o/m 7 maart 2010
* *[[Martin Tissing]] tachtig jaar* (12 maart o/m 15 maaie 2016), mei in tal eksposysjes yn Grins.
* ''Käthe Kollwitz fan 18 juny t/m 25 septimber 2016.

## Sjoch ek
* Fryske musea
Afrikaanske Uny

De **Afrikaanske Uny** (koartsein **AU**) is in ynternasjonale organisaasje besteande út fjouwer-en-fyftich Afrikaanske lidsteaten. Stifte yn Durban yn july 2002, de AU wie in ferfanger foar de organisaasjes *African Unity* en de *African Economic Community*.

De AU hat ta doel, ien jildienheid yn te fieren en útein te setten mei in yntegrearre armee, lykas oare ynstitúsjes dy't in steat hat, ynklusyf in kabinet foar it AU Siktaris-Generaal. Dit hat ta doel it ferbetterjen fan feiligens foar de demokrasy op it kontinint, minskenrjochten, en waaksen fan de Afrikaanske ekonomy, troch it einigjen fan konflikten tusken beskate Afrikaanske lannen.

## Lidsteaten
Alle Afrikaanske landen binne lid fan de Afrikaanske Uny
__NOTOC__




## Talen
Neffens de grûnwet fan de Afrikaanske Uny, binne de wurktalen Arabysk, Ingelsk, Frânsk, Portegeesk en "as it heal kin" wurde oare Afrikaanske talen ek brûkt. In wetsfoarstel ta feroaring fan de grûnwet dy't noch net brûkt wurdt (yn 2007) wie yn 2003 oannaam en makket it mooglik om Spaansk, Swahily en "oare Afrikaanske talen" as "offisjele taal" te brûken (ynstee fan "wurktaal"). Dochs duorret it oersetten fan dokuminten fan de AU lang en komme bytiden te let, dat sels it brûken fan de fjouwer wurktalen makket it dreech om it deistige wurk op 'e tiid dien te meitsjen.

De Afrikaanske Taal Akademy, stifte yn 2001, stimulearret it brûken en libben hâlden fan de Afrikaanske talen by it Afrikaanske folk.

## Ferwizing nei boarne


## Keppeling om utens
* Webstee fan de Afrikaanske Uny.
List fan Fryske swimferienings

Op dizze **List fan Fryske swimferienings** binne de ferienings opnommen neffens de regionale yndieling yn 'rûnten' sa’t de KNZB dy hantearret. Dizze yndieling folget net strikt de yn Nederlân wênstige yndieling yn provinsjes. Neist de swimrûnten is der ek in twatal distrikten dy’t ek in oerkoepeljende funksje hawwe.

## rûnte Fryslân
Helsinki

**Helsinki **(Finsk: *Helsinki*; Sweedsk: *Helsingfors*) is de haadstêd en it grutste plak fan Finlân.
Helsinki leit oan de súdkust fan Finlân. 6,2 persint fan de ynwenners praat Sweedsk.

## Skiednis
Helsinki waard op 12 juny 1550 oprjochte troch de Sweedske kening Gustav Vasa, as konkurrint foar de Hânzestêd Tallin. Oarspronklik lei de stêd oan de mûning fan de rivier Vantaanjoki. Yn 1561 ferovere Sweden yn de Lyflânske Kriich de stêd Tallin, dêrtroch waard Helsinki minder belangryk. Yn de haven fan Helsinki koenen gjin grutte skippen komme omdat it wetter net djip genôch wie. Yn 1640 waard troch de gûverneur-generaal Per Brahe besletten om de stêd nei syn notiidske lokaasje, it skiereilân Vironniemi, te ferhúzjen. De âlde stêd oan de mûning fan de Vantaanjoki-rivier wurdt net mear bewenne.

It útwreidzjen fan it Russyske Ryk en de stifting fan de stêd Sint Petersburch yn it jier 1703 hienen grutte gefolgen foar de stêd. De Grutte Noardske Kriich tusken Sweden en Ruslân trof Helsinki hurd. De stêd hie yn 1710 te krijen mei de pest, en waard yn 1713 troch weromlûkende troepen delbaarnd. Yn it tiidrek 1713-1721 en yn de Sweedsk-Russyske Kriich fan 1741-1743 wie Helsinki troch Russen beset.

Op 2 maart 1808 waard Helsinki wer troch Russen beset. Nei de kriich moast Sweden hiel Finlân oan Ruslân jaan. Yn it begjin wie Turku de haadstêd fan it Grutfoarstendom Finlân, dat de grutste en wichtichste stêd wie. Neffens tsaar Alexander I wie Turku te fier fan Sint Petersburch ôf, dêrom moast Helsinki mar haadtêd wurde. Helsinki wie op dat stuit in lyts stedsje mei sa'n 4000 ynwenners. De stêd waard fierder ûntwikkele. Sûnt 1819 sit it Finske senaat yn de stêd.

Nei de grutte brân yn Turku waard ek de Akademy fan Turku nei Helsinki brocht. Fierders wienen der gjin universiteiten yn it lân. Mei de Yndustriële Revolúsje groeide de stêd yn de twadde helte fan de 19e iuw. De treinferbining nei Hämeenlinna en Sint Petersburch ûntstie yn 1862 en 1870. Om 1900 hinne hie Helsinki sa'n 100.000 ynwenners. 

Doe't Finlân op 6 desimber 1917 ûnôfhinklik wie, waard Helsinki de haadstêd fan de nije steat. Yn de Finske Boargerkriich dy't dêrop folge ferovere de Reade Garde op 28 jannewaris 1918 de stêd. De konservative Finnen moasten nei de machtsoername de stêd út. Yn april wûnen Dútske troepen nei twa dagen de striid tsjin de Reade Garde. Yn de Twadde Wrâldkriich waard Helsinki slim troffen troch bombardeminten fan de Sowjets. De stêd hie lykwols minder skea as oare Europeeske stêden, mei troch de sterke loftferdigening fan de Finnen.

De Olympyske Spullen fan 1940 waarden yn Helsinki plend. De tarieding en it bouwen wie al begûn, mar de spullen gongen net troch fanwege de Twadde Wrâldkriich. Ynstee fan de Spullen fan 1940, waarden yn 1952 de Olympyske Simmerspullen holden.
Fryske puzelmakkers

**Fryske puzelmakkers** mei publikaasjes fan Fryske wurdpuzels binne: 

## Jaap Wolthuizen
Jaap Wolthuizen (1929 - 2017) wie de puzelfeint fan Frysk en Frij. Hjiryn ferskynde de earste Fryske puzels. Fan syn hân ferskynden de *Fryske Puzelboekjes 1 en 2* (1984) mei ferskate puzelsoarten en yn datselde jier de *Fryske Puzelstipe*, listen mei puzelwurden. Yn 1994 ferskynde *Wurdsikers* mei 55 trochstreekpuzels. Sûnt 2005 ferskynden yn de Ljouwerter Krante syn deipuzels.

## Durk Wiersma
Durk Wiersma is meiwurker fan it Mienskiplik Sintrum foar Underwiisbegelieding yn Ljouwert. Yn 1994 ferskynde fan him it puzelboekje *Puzelguod* dat gearstald waard út materiaal fan it MSU.

## Douwe van der Meulen
Douwe van der Meulen is puzelmeiwurker fan de Ljouwerter Krante ( sûnt 1982 ), Friesland Post,  It Fryske Gea en ferskate oare blêden yn en bûten Fryslân. Wie de gearstaller fan it Frysk Puzelwurdboek en wurke mei oan de Fryske Puzelensyklopedy.

## Otto B. Wiersma

Otto B. Wiersma is in IT-er op puzelgebiet. Wiersma is de puzelmeiwurker fan it Frysk Deiblêd en de technyske man efter de Fryske ynternetpuzels dy’t sûnt 2006 op de site fan de Ljouwerter Krante draaiden. Hy die dêrfan ek de korreksje.
Wiersma sette mei Douwe van der Meulen de site https://www.puzel.nl op. Dêr binne harren puzels te downloaden. Hja makken tegearre ek it Fryske komjûterspultsje Wurdwiis.
Otto B. Wiersma sette boppedat it Frysk Puzelwurdboek as Fryske Puzelensyklopedy yn 2002 op CD.

**Puzelwille 1** is in puzelboekje mei 58 puzels yn 16 soarten en maten en is gearstald troch Otto Wiersma en Fokje Spoelstra. De puzels bestean út krúswurdpuzels, trochrinners, paspuzels en dwaaltúnpuzels yn ferskate foarmen. De antwurden stean efteryn it boekje.

It boekje is útbrocht troch T&O yn Grins dat ek it programma Puzelspul ûntwikkele hat. Hjirby kinne seis ferskillende puzelsoarten op de kompjûter oplost wurde.

## Keppeling om utens
* https://www.puzel.nl
Joop Alberda

**Jogchum Theo (Joop) Alberda** (Easterwâlde, 25 oktober 1951) is in Frysk sportbestjoerder, dy’t namme makke as follybalcoach.

Yn de tiid fan syn stúdzje oan de Akadeemje foar Lichaamlike Opfieding (ALO) beoefene er als aktive sporter efterienfolgens fuotbal, turnjen en follybal. Yn dy lêste sport helle er by de Grinzer feriening Lycurgus earedifyzje-nivo.

Hy murk dat er gefoel hie foar it trainings- en coaching-aspekt fan sport yn it algemien en follybal yn it bysûnder. Hy liet him dêrby ynspirearje troch de Amerikaan Doug Beal, dy’t er yn 1985 moete. Beal wûn mei syn follybalteam it jier dêrfoar Olympysk goud yn Los Angeles. Syn strategyske oanpak spruts Joop tige oan: Alles ta op de boaiem útstippelje, neat oan it tafal oerlitte.

In Grins hie er in soad kontakt mei Jan Vlieg dy’t deselde besieling hie foar de sport tafeltennis.

Yn 1994 waard Alberda beneamd ta coach fan it Nederlânsk manljusfollybalteam dat al inkele jierren op wei wie nei de absolute top. Tegearre wûnen se yn 1996 de gouden medalje by de Olympyske Spullen fan Atlanta. It Nederlânske publyk keas letter dat ta sportmomint fan de tweintichste iuw.

Alberda sels waard yn 1996 útroppen ta *bêste follybalcoach fan ’e wrâld*.

Yn 1997 kaam er yn tsjinst as technysk direkteur by sportkoepel NOC*NSF. Mei troch him slagge de Nederlânske delegaasje by de Olympyske Spullen yn Sydney (2000) der yn om in rekordoantal fan 25 medaljes te winnen.

Yn april 2004 kundige er oan dat hy oan ’e ein fan dat jier stopje soe by it NOC*NSF. De beslissing wie mei basearre op teloarstelling om it ûntbrekken fan genôch stipe foar syn ambisjeuze plannen om in *Olympic Team* op te rjochtsjen.

Yn 2006 gie er mei fuotbaltrainer/coach Guus Hiddink nei Ruslân ta om dêr it fuotbal sá te organisearjen dat Ruslân wer meidwaan kin op it heechste plan.

Joop Alberda is troud, hat twa bern en wennet yn Vinkeveen.
Lytse parlemoerflinter

De **lytse parlemoerflinter** *(Issoria lathonia)* is in flintersoarte yn it skaai fan de Issoria.

## Foarkommen
Yn de dunen is de flinter in algemiene stânflinter. Yn it binnenlân is it in ûnregelmjittige stânflinter. It is swalklustige soarte. De flinter hâldt fan skrale, drûge en waarme greiden mei fioeltsjes. 

Op de reade list stiet de flinters as kwetsber.

## Fljochtiid
De flinter fljocht fan begjin april ôf, oant ein novimber. Foaral tusken 15 oant 25 april en tusken 10 juny en augustus. Fljocht altyd yn trije oerrinnende generaasjes.

Issoria lathonia MHNT CUT 2013 3 24 PONT GERENDOINE Male Dorsal.jpg|♂  
Issoria lathonia MHNT CUT 2013 3 24 PONT GERENDOINE Male Ventral.jpg|♂△
Issoria lathonia MHNT CUT 2013 3 24 Meyrueis Female Dorsal.jpg|♀  
Issoria lathonia MHNT CUT 2013 3 24 Meyrueis Female Ventral.jpg|♀△  


## Flinter
De wjuklingte fan de flinter is likernôch 19 oant 23 mm lang. Op de ûnderkant fan de efterwjukken sitte grutte sulveren plakken. De wjukfoarm is hoekich.  

## Rûp.
De rûp kin 30 mm lang wurde. It liif is swart mei toarnen. De kop is ljochtbrún mei donkere plakjes. De rûp oerwinteret as in healwaaks rûp. De groeiperioade fan de rûp is yn de hjerst, it foarjier en de simmer. De rûp groeit fluch.

De rûp fret fan it dúnfioeltsje, lyts fioeltsje en it trijekleurich fioeltsje.  

## Sjoch ek
* List fan flinters
1115

## Foarfallen
* Norbertus fan Ksanten wurdt troch de biskop fan Keulen ta preester wijd.
* Yn Mantsjoerije ûntstiet de Jin-dynasty.
 
## Berne
* Otto fan Freising, Dútske biskop 

## Ferstoarn
* Kening Olaf Magnusson fan Noarwegen (* 1099)
Eachplakgroukopke

It **eachplakgroukopke** *(Pyrgus armoricanus)* is in flintersoarte yn it skaai fan de puzelgroukopkes *(Pyrgus).*

## Foarkommen
De flinter is 1 kear sjoen yn Nederlân. Hielendal wis is dy waarnimming net. De flinter hâldt fan waarme drûge hellingen mei koarte fegetaasje. Se komme net foar yn de Benelúks, wol lokaal yn it Ryndal en Moezeldal. It is in honkfêste soarte.

## Fleantiid
De flinter fljocht fan midden maaie ôf oant ein juny en yn de hiele moanne augustus. Fljocht altyd yn twa generaasjes. 

## Flinter
It is lytseftige groukopflinter mei in wjuklingte fan likernôch 13 mm. De flinter hat wite plakken op de foarwjuk. De ûnderkant fan de efterwjuk is grieneftich of brúneftich.

## Rûp
De rûp oerwinteret as in healwaaks rûp. 

De rûp fret fan de ganzeriksoarten. 

## Sjoch ek
* List fan flinters
List fan Fryske fuotbalferienings

### List fan Fryske fuotbalklups
*Aengwirden
*Akkrum
*Aldebiltsyl
*Aldeboarn
*Aldegea
*Aldehaske
*Aldeholtpea
*Amelandia
*Arum
*ASC '75
*AVC
*AVC Hoarn

*Bakhuzen
*Bakkefean
*Balk
*BCV 
*Berltsum
*Be Quik Dokkum
*Bitgum 
*Black Boys 
*Blauhûs
*Blau Wyt '34
*De Blesse
*Blije
*Blue Boys
*Bolswardia
*Boarnburgum '80
*Boyl
*Broekster Boys
*Burdaard
*Burgum
*Bûtenpost

*CAB
*CSL
*CVO
*CVVo 

*DIO Easterwâlde
*Dokkum
*Dolsterhuzen
*Donkerbroek
*Drachten
*Drachtster Boys
*Droegeham
*Dronryp
*DTD
*DWP

*Eanjum
*Easterlittens
*Eastermar
*EBC

*'t Fean '58
*Feanwâlden
*FFS
*Flamingo
*Foarút
*De Fochtel
*Frjentsjer
*Fryske Boys

*LAC Frisia 1883 
*LVV Fryslân
*FVc

*GAVc
*Gersleat
*Giel Wyt
*De Gordyk
*De Griffioen
*GSVV

*Harkema-De Pein
*Harkemase Boys
*Harns
*Haulerwyk
*Haulerwykse Boys
*It Hearrenfean
*Hearrenfeanske Boys
*Heech
*Hielpen
*HJSC
*Holwert
*De Houtigehage
*Hurdegaryp

*IJVC
*Jirnsum
*Jislum
*Jobbegea
*De Jouwer

*Koatstertille
*Kollum

*Langsweagen
*Langwar
*De Lauwers 
*De Lemmer
*Ljouwert
*De Sweltsjes
*Lions '66
*LSC 1890

*Makkingea
*Makkum
*Marrum
*Mildaam
*Minnertsgea
*MKV '29
*De Monnik
*Mulier

*Nicator
*Nijskoat
*Nijlân
*NOK
*Noardburgum

*ODV
*Oerterp
*Oeverzwaluwen
*Olyphia
*ONB
*ONS Snits
*ONT
*Oostergo

*QVC

*Read Giel
*Read Swart
*Renado
*RES
*Ryptsjerk
*Robur
*Ropta Boys
*Rottefalle
*RWF

*Sânhuzen
*SCS
*SDS
*Seerobben
*Sint Anne
*Sint Jabik
*Skearnegoutum '70
*Skylge
*Sleat
*Snits
*Sparta '59
*Sport Vereent
*SSS '68
*Stânfries
*Stiens
*Fuotbalferiening Stoarmfûgels ’64
*Sumar
*Suwâld
*Surhústerfean
*De Sweach

*Ternaard
*TFS
*THOR
*De Tynje
*TOP '63
*Trynwâlden
*Trynwâldster Boys
*Tsjom
*Tsjummearum
*Twizel

*UDIROS

*V en V '68
*VCR
*VIOD
*VVI
*VVT
*De Wâlde
*De Wâlden
*Wâldsein
*Wardy
*Warkum
*Waskemar
*Wergea
*De Westerein
*De Westhoek
*Wetterpoarte Boys
*Wispolia
*Wolvegea
*WTOC
*WWS
*Wykels Hallum
*WZS
Eerde Schippers

**Eerde Schippers** (Surhústerfean, 1956) is in Fryske arsjitekt oansletten by en fennoat fan in arsjitekteburo yn it Hearrennfean. Schippers studearre yn 1986 ôf oan de Akademy foar Boukeunst yn Grins, dêr't er sûnt 2001 as atelierbegelieder oan ferbûn is. Schippers is advisearjend lid fan Hûs en Hiem.

Schippers is sûnt 2021 mei pinsjoen. 

## Wichtichst wurk
* 1997 - 1999 Haadkantoar fan KPN Amersfoort.
* 1999 - 2000 Haadkantoar fan Wetterleiding Fryslân (NUON) yn Ljouwert.
* 2003 - 2004 Drinkwetterlaboratoarium Vitens yn Ljouwert
* 1995 - 2004 Untwerp en realisaasje fan Museum Belvédère op It Hearrenfean.


Ofbyld:Museum Belvedere Heerenveen 01.JPG|Museum Belvedere


## Keppeling om utens
* Hiemside fan Schippers
1116

## Foarfallen
* Heinrich V falt foar de twadde kear Itaalje binnen om wis te wêzen dat er Toskane erve sil.
 
## Berne

## Ferstoarn
* 3 febrewaris - Hongaarske kening Kolomon.
Ebbing Kiestra

**Ebbing Kiestra** (1913-1999), berne yn Dokkumer Nije Silen wie arsjitekt BNA. 

Kiestra wie gemeentearsjitekt yn Westerbork (1943-1948), mei-inisjator en -oprjochter en earste arsjitekt fan it Bouwfûns. Dêrnei wie er selsstannich arsjitekt yn Westerbork (1948-1952), direkteur-arsjitekt fan it Koöperative Bouburo foar de Lânbou te Arnhim (1952-1975) en selsstannich arsjitekt te Rheden (1975-1983). 

## Pleatsen en bibleteken
Ebbing Kiestra wie as arsjitekt spesialisearre yn pleatsen en bibleteken. Yn de grutte nei-oarlochske ruilferkavelings fan Vriezenveen en it Lân fan Maas en Waal wienen de measte pleatsen fan syn ûntwerp. Hy kombinearre nije techniken en funksjonele easken yn moderne farianten fan de tradisjonele Fryske kop-hals-romppleats. Hy wie anneks mei de ûntwikkeling fan de earste iepen rinstâl yn Nederlân en hy yntrodusearre it brûken fan gasbeton (Durox) yn stâlbou. As arsjitekt hie hy it prinsipe dat funksjonaliteit liedend wie en de foarmjouwing folgjend. Nije ideeën en tapassings die hy faak op by jierlikse besites oan Denemark, benammen ek op it mêd fan bibleteken. Yn Oerisel hat hy sawat 65 bibleteekûntwerpen op syn namme stean. Dêrneist ûntwurp hy kantoar- en bedriuwsgebouwen û.o. kantoar CBTB, (Alkmar), Sintrale Plattelânsbibleteken (Swol/Berkum), loadsen (Spijkenisse); húshâldskoalle (Westerbork), filla's, bungalows, wenhuzen, KY-stasjons (Bunnik, Raalte), gersdrûgerij (by Easterwâlde) winkelpeien (Arnhim), ensfh. Hy wie teffens ûnderhâldsarsjitekt fan de bûtenpleatsen Kastiel De Haar (Haarzuilens), huzinge Warmelo (Diepenheim), Kastiel Middachten (Rheden). In soad pleatsen waarden troch him nij ûntwurpen of renovearre foar Steatsboskbehear, rintmasters en in soad partikuliere opdrachtjouwers.

## Tekener
Ebbing Kiestra wie ek in fertsjinstlik akwarellist en tekener. Hy wie in autodidakt en wurke benammen yn de saneamde wiet-yn-wiet akwareltechnyk. Syn typysk Nederlânske lânskippen en steds-, doarps- en riviergesichten hawwe in natuerlike en nostalgyske útstrieling en toane in grutte leafde foar de moaie en rêstige plakjes fan Nederlân. Yn de jierren tritich fan de tweintichste iuw produsearre hy in oantal pintekeningen fan doarpstsjerken foar de Ljouwerter Krante. Hy hie tentoanstellings yn û.o. Aerdt (1982, 2005), Beetstersweach, Doesburg, Rheden, Scarborough (Kanada), Staphorst, Wolfheze, Zuidwolde en Swol.
Dirk ter Haar

**Dirk ter Haar** (Easterwâlde, 19 april 1919 - Drachten, 3 septimber 2002) wie in Frysk-Ingelsk natuerkundige.

Dirk ter Haar (Dr, B.Sc., M.Sc., MA, D.Sc., FRSE) studearde natuerkunde oan de Universiteit Leien, wie research fellow by Niels Bohr yn Kopenhagen en promovearre yn Leien by Hendrik Kramers op in dissertaasje oer it ûntstean fan it planetestelsel. Hy emigrearre yn 1950 nei Ingelân, wêr’t hy letter naturalisearre. Hy waard professor yn de Teoretyske Natuerkunde oan it Magdalen Kolleezje fan de Universiteit fan Oksford.
Hy skreaun in oantal boeken oer natuerkunde wêrûnder *Elements of Statistical Mechanics*. Dêrby skreaun hy in boek oer Kramers en wie hy resensint foar *Physics Letters* (letter *Physics Letters A*). 

Yn 1984 ferskynde it boek *Essays in Theoretical Physics, in honour of Dirk ter Haar* ter eare fan syn wurk yn statistyske natuerkunde en de kwantumteory.

## Wurk
* D. ter Haar, *Elements of Statistical Mechanics*. Londen: Constable (1954). 2ed (1966) New York: Holt, Rinehart & Winston; 3ed (1995) Oxford: Butterworth-Heinemann 
* D. ter Haar en H. Wergeland, *Elements of Thermodynamics*, Addison-Wesley, 1960
* D. ter Haar, *Elements of Hamiltonian Mechanics*, Pergamon Press, Oxford.
* D. ter Haar, *The Old Quantum Theory*, Pergamon Press, Oxford, 1967.
* D. ter Haar, *Lectures on Selected Topics in Statistical Mechanics*, Pergamon Press, Oxford, 1977.
* D. ter Haar, *Master of Modern Physics. The Scientific Contributions of H. A. Kramers*, Princeton Uni. Press, 1998.

## Keppeling om utens
*Laudatio útsprutsen troch H.A. Kramers op 22 septimber 1948, by de promoasje fan Dirk ter Haar
*Betinking troch N.G van Kampen
Gerard van Hulst

**Gerard Johan Anthonie van Hulst** (Amsterdam, 17 septimber 1909 &mdash; Breda, 13 maaie 1990) wie in Nederlânsk komponist, dirigint, skriuwer, dichter en skilder.
 
Van Hulst studearre oargel by J.F. Rootlieb, piano en koardireksje by Fred J.Roeske en komposysje by Daniel Ruyneman. Nei it beheljen fan syn muzykdiploma's festige hy him as dirigint yn Amsterdam. Van Hulst wie in tûzenpoat; hy skreau in 25-tal boeken wêrûnder *Ynleiding ta de Keunstskiednis* dat op middelbere scholen brûkt waard en 9 printingen meimakke.

As dirigint liede hy mear as 1000 muzykútfierings û.o. yn it Amsterdamske Konsertgebou en hy komponearre in soad muzykstikken, lykas in *komposysje foar [[beiaard]]* dy’t trochrinnend te hearren wie op it Nederlânske paviljoen fan de World Expo yn Brussel yn 1958 yn opdracht fan de Laura Spelman Rockefeller Foundation.

Hy wie ek mei-oprjochter en eigner fan it museum fan Easterwâlde wêr’t it publyk syn kolleksjes antyk, ikoanen, âlde-styl meubels en archeology bewûnderje koe. Hy joech dêr geregeld lêzings en organisearre dêr konserten. Foar syn fertsjinsten yn de keunstwrâld waard hy yn 1977 beneamd ta ridder yn de Oarder fan Oranje-Nassau.
 
Yn 1984 gie hy nei Belgje wêr’t hy oant syn dea yn 1990 yn in filla yn Loenhout wenne. Gerard van Hulst is de biologyske heit fan aktrise Ine Veen en in broer fan prof.dr. Johan Willem van Hulst.
U. Twijnstra's Oaljefabryk N.V.

**U. Twijnstra's Oaljefabryk N.V.**, ek bekend as UT út Hendrix UTD is yn 1887 ûntstien doe’t Ulbe Twijnstra de oaljemole De Eendragt yn Akkrum kocht. Dy oaljemole produsearre plantaardige oalje en lynkoeke. Dy lynkoeke is de pulp dy’t oerbliuwt nei it parsen fan de oalje en kin as feefoer brûkt wurde. Op dizze manier wienen oaljemolens ( en sa ek UT )op twa merken aktyf. Inkele jierren nei de oankeap fan de oaljemole yn Akkrum waard ek in oajemole yn Frjentsjer kocht. Yn 1921 waard der nei in tiid fan groei in oaljemole yn Maarssen kocht en de lytse oaljemole yn Frjentsjer fan de hân dien.

Om te profitearjen fan it mei-inoar ynkeapjen fan grûnstoffen waard der yn 1930 in gearwurking oangien mei it ynternasjonale bedriuw Unilever. De bestjoersfoarsitter fan UT, Tjeerd Jacob Twijnstra hie fan 1932 oant 1933 ek in liedingjaande rol by Unilever.

Yn it begjin helle UT de measte ynkomsten út de oalje. De ekonomyske resesje yn Nederlân yn de jierren 50 soarge foar in omslach by UT fan plantaardige oaljeslaggerij nei mingfoerfabrikant. Under T.J. Twijnstra groeide U. Twijnstra's Oaljefabryk NV út ta ien fan de grutste feefoerfabriken fan Nederlân. Yn 1963 fusearre UT mei de mingfoerôfdieling fan NV Oaljefabriken Calvé-Delft oant U.T.-Delfia BV (UTD).
NV Oliefabriken Calvé-Delft wiene al sûnt 1928 ûnderdiel fan Unilever. Yn 1986 waard U.T.-Delfia ferselsstannige. Nei tolve jier waard U.T.-Delfia oernaam troch Nutreco en gearfoege mei Hendrix' Voeders BV ta Hendrix UTD. Yn 2012 waard Hendrix UTD oernaam troch ForFarmers, dy 't fierder gie ûnder de namme ForFarmers Hendrix, wêrmei 't de lêste ferwizing nei Twinstra ferdwûn. Yn 2015 liet ForFarmers ek de namme Hendrix falle. 

De fêstiging yn Akkrum is ferdwûn en karakteristike grutte UTD-silo waard yn 2004 delhelle, mar in strjitnamme docht noch tinken oan Ulbe Twijnstra. It fabryk yn Maarssen waard yn 1996 stillein en is dêrnei omboud nei it evenemintesintrum DeFabrique. Yn 2013 waard it kompleks wurdearre as gemeentlik monumint.
Tramwei Drachten - Grins

}

|}
|}

"**Philipsline**" is de bynamme fan de tramwei Grins – Drachten. De tramwei is yn 1913 oanlein troch de Nederlânske Tramwei Maatskippij (NTM). De lingte wie 43 kilometer.

Yn Drachten sleat de line oan op de tramwegen nei Feanwâlden en It Hearrenfean. Yn 1947 naam NS de tramwei oer fan NTM, yn 1948 de eksploitaasje, wêrby’t tagelyk it persoaneferfier staakt waard. Yn 1949 naam NTM de tramwei oer fan NS, yn 1956 naam NS de line wer oer.

Letter toande it Philips-fabryk yn Drachten ynteresse yn de net-brûkte tramwei as transportrûte foar de leverânsje fan fracht (it Philipsfabryk waard yn 1951 yn it ramt fan de wurkgelegenheid yn Drachten oprjochte). Der waard noardlik fan Drachten in ferbiningsspoar oanlein dat oansleat op it lyntsje. Philips wie op 't lêst de ienige klant fan NS op dizze line.

It frachtferfier gie troch oant 1985. Dêrnei is de tramwei bûten gebrûk steld. Nei de sluting woe de Nederlânske Feriening fan Belangstellenden yn it Spoar- en tramweiwêzen (NFBS) noch in rit oer dit spoar meitsje. De NS wegere, om't "ticht" ek "ticht" wie. Lykwols makke letter dat jier in Waadrinner de allerlêste rit oer it spoar. Yn de trein sieten skoalbern dy’t it reiske lang foar de slutingsdatum boekt hiene. Yn 1988 is it trajekt folslein opbrutsen. De line wie de lêste NTM-line fan Nederlân dy’t sluten is.

Der hawwe plannen west om de line op 'en nij te aktivearjen, tusken Grins en De Like, as fluchtramferbining.

Fan 20 juny 2013 ôf stie de disellokomotyf NS 662 by in útrinner fan it eardere spoar oan de Lange West yn Drachten. De lok wie eigendom fan de *Stichting Spoorverleden Drachten*. Yn oktober 2023 waard de NS662 oerdroegen oan Stichting 2454 CREW.

## Line
Oan de line leine: Grins, Peize, Roan, De Like, Tolbert, Nybert, Mearum, De Folgeren, Drachten. De line gie dwers troch de sintrums fan De Like en Roan.

## Haltes
*(net folslein)*
* Philips - Drachten
* Drachten
* Hotel Vreewijk - De Folgeren
* Drachtster Kompenije
* Luchtenfjild
* Trimunt
* Mearum
* Kafee De Krúswei - Mearum
* Kafee Klaassens - Nuis
* Nuis
* Niebert
* Kafee De Unie - Tolbert
* De Like
* Kafee Bulthuis - Nietap
* Roan
* Peize
* Peizermade - Peize
* Dyk - Heechtsjerk
* Feiling Eendracht
* Grins
* Stasjon Grins


Spoorlijn Groningen - Leeuwarden Roodeschool Delfzijl Drachten.JPG|In Spurt fan Arriva. Op de foargrûn in oerbliuwsel fan de tramline nei Drachten.
Philipslijn - brug over Oude Diep.jpg|Alde spoarbrêge fan de Philipsline oer it Oude Diep eastlik fan Roan


## Keppeling om utens
* ''Stichting Spoorverleden Drachten''
Gerrit Hiemstra

Yngenieur **Gerrit Hiemstra** (Drachten, 19 augustus 1961) is in Nederlânske meteorolooch. Sûnt 1999 presentearret Hiemstra it waar by it NOS-Journaal. Yn 2001 rjochte hy it waarburo WeerOnline út Velp op dêr’t hy direkteur fan is.

## Biografy
Gerrit Hiemstra waard berne yn Drachten, mar waard grutbrocht op in pleats yn Sumar. Nei de legere skoalle gie er nei it vwo op it Ichthus Kolleezje yn Drachten en dêrnei nei de Lânbou-universiteit Wageningen. Dêr hat er trije jier roeit by de studintenroeiferiening W.S.R. Argo. Nei syn oplieding is er troud. Hy wennet yn Stokkum yn Gelderlân.

Hiemstra wurket sûnt syn stúdzje yn Wageningen yn de meteorology. Yn 1986 begûn er as meteorolooch by Meteo Consult. Yn 1995 waard hy haad fan de operasjonele meteorologyske tsjinst fan it KNMI op Schiphol. Yn 1996 is hy by DLV Advysgroep yn Wageningen begûn mei de ûntwikkeling fan meteorologyske advys- en consultancy-aktiviteiten foar de griene sektor ûnder de namme DLV Meteo. Ein 2001 waarden dy aktiviteiten fuortset yn de nije ûndernimming WeerOnline. Neist de waarpresintaasjes by it NOS Journaal wurket Gerrit Hiemstra as meteorologysk consultant mei oan ferskate meteorologyske projekten en is hy ferantwurdlik foar de meteorologyske opliedingen dy't troch WeerOnline jûn wurde.

Yn juny 2020 waard Gerrit Hiemstra beneamd ta lid fan de Ried fan Kommissarissen (RfK) fan Omrop Fryslân. Dêr hat Hiemstra as oandachtsgebiet media yn.

## Ferskaat
* Yn 2004 waard er nominearre foar de Award Bêst Klaaide Man. 
* Yn juny 2020 waard Gerrit Hiemstra beneamd ta lid fan de Ried fan Kommissarissen fan Omrop Fryslân.

## Keppeling om utens
*Profiel Hiemstra op de  NOS site
*Website WeerOnline
Harrie Langman

Mr. Drs. **Hargert (Harrie) Langman** (Akkrum (gem. Utingeradiel), 23 febrewaris 1931 - Drachten, 1 augustus 2016) wie in Nederlânsk politikus. Langman wie ek skipsbouwer en heechlearaar, 

## Karriêre
Langman wie in soan fan in ûnderwizer. Hy gie nei it gymnasium yn Harderwyk en studearre dêrnei rjochten oan de Frije Universiteit Amsterdam, slagge *cum laude*, en studearre dêrnei noch ekonomy. Nei syn stúdzje waard er direksjesekretaris by supermerk Simon de Wit. Fan 1955 oant 1967 wurke er by skipsbouwer De Schelde, yn 't lêstoan as ûnderdirekteur. Njonken dat wie er bûtengewoan heechlearaar bedriuwshúshâldkunde oan de Nederlânske Ekonomyske Hegeskoalle yn Rotterdam.

Yn 1971 waard er foar de VVD minister yn it kabinet-Biesheuvel I. Hy waard doe pas lid fan dy partij en wie in 'fremdling' yn Den Haach. Hy liet him wol jilde as in bekwame bewâldsman, dy’t benammen ympulsen joech oan it regionale-ekonomyske belied. Under syn ministerskip die Nederlân mei oan it kontroversjele Kalkarprojekt. Langman wie nei syn ôftreden in soad jierren bankier, dy’t tsientallen kommissariaten yn it bedriuwslibben ferfolde. Teffens wie hy lange tiid foarsitter fan it kuratoarium fan de Teldersstifting.

Yn 1996 waard troch it kabinet in kommissy fan saakkundigen ynsteld, mei Langman as foarsitter, dy't ûndersykje moast wat no de feitlike ekonomyske efterstân fan it Noarden wie. Dat late letter ta de miljardenstipe foar it Noarden, de saneamde *Langman gelden*

## Keppeling om utens
* Langman by parlemen.com
Apolloflinter

De **apolloflinter** (*Parnassius apollo*) is in soarte yn it skaai fan de echte apolloflinters (*Parnassius*). 

## Foarkommen
Yn Nederlân is dizze flinter fjouwer kear sjoen. It is dan ek in hiele seldsume flinter yn Nederlân. De flinter hâldt fan geberchten. It is in honkfêste soarte. 

## Fljochtiid
De flinter fljocht fan begjin juny ôf oant ein july. Fljocht altyd yn 1 generaasje. 

## De flinter
De flinter hat syn namme te tankjen oan de Grykske god Apollo. Apollo is ûnder oare de god fan it ljocht. De wjuk is ljocht en dêrfan de namme. De wjuklingte is likernôch 34 oant 40 mm. 

Parnassius apollo MHNT CUT 2013 3 3female Aragnouet dos.jpg|♀
Parnassius apollo MHNT CUT 2013 3 3 female Aragnouet ventre.jpg|♀△
Parnassius apollo MHNT CUT 2013 3 3 male Porté-Puymorens dos.jpg|♂ 
Parnassius apollo MHNT CUT 2013 3 3 male Porté-Puymorens  ventre.jpg|♂ △


## De rûp
De rûp kin 50 mm lang wurde. It liif is swart en is bedutsen mei lytse swarte wartsjes. Op de side hat de rûp grutte en lytse oranje plakjes. De rûpen binne aktyf as de sinne skynt; skynt de sinne net dan sitte se ferskûle ûnder stiennen. De rûp groeit yn it foarjier en yn 'e foarsimmer. 

De rûp fret fan wyt himellof. 

## Ôfbyldings

Ofbyld:Apollo butterfly.JPG|
Ofbyld:Parnassius_apollo.jpeg|
Ofbyld:Parnassius apollo caterpillar by Nemos.jpg|


## Sjoch ek
* List fan flinters

## Keppeling om utens
*
Echte apolloflinters

De **echte apolloflinters**  of **snie-apolloflinters** (*Parnassius*) binne in skaai yn de ûnderfamylje fan de apolloflinters (*Parnassiinae*).

## Klassifikaasje
* famylje paazjes (*Papilionidae*)
** ûnderfamylje apolloflinters (*Parnassiinae*)
***	skaai **echte apolloflinters** (*Parnassius*)
****	 Parnassius acco
****	 Parnassius acdestis
****	 seldsume reade apolloflinter (*Parnassius actius*)
****	 apolloflinter of gewoane apolloflinter (*Parnassius apollo*)
****	 Parnassius apollonius
****	 Parnassius arctica
****	 Parnassius ariadne
****	 Parnassius autocrator
****	 Parnassius behrii
****	 Parnassius boedromius
****	 Parnassius bremeri
****	 Parnassius cardinal
****	 Parnassius cephalus
****	 Parnassius charltonius
****	 Parnassius choui
****	 Parnassius clodius
****	 Parnassius delphius
****	 Parnassius epaphus
****	 Parnassius eversmanni
****	 Parnassius felderi
****	 Parnassius glacialis
****	 Parnassius hardwickii
****	 Parnassius hide
****	 Parnassius honrathi.
****	 Parnassius imperator
****	 Parnassius inopinatus
****	 Parnassius jacquemonti
****	 Parnassius kiritshenkoi
****	 Parnassius loxias
****	 Parnassius maharaja
****	 Parnassius maximinus
****	 swarte apolloflinter (*Parnassius mnemosyne*)
****	 Parnassius nomion
****	 nordmannapolloflinter of Nordmanns apolloflinter (*Parnassius nordmanni*)
****	 Parnassius orleans
****	 Parnassius patricius
****	 lytse apolloflinter (*Parnassius phoebus*)
****	 Parnassius simo
****	 Parnassius simonius
****	 Parnassius smintheus
****	 Parnassius staudingeri
****	 Parnassius stoliczkanus
****	 Parnassius stubbendorfi
****	 Parnassius szechenyii
****	 Parnassius tenedius
****	 Parnassius tianschanicus

## Sjoch ek
* List fan flinters
Eelke van der Wal

**Eelke van der Wal** (Holwert, 15 jannewaris 1981) is in eardere Fryske hurdfytser. Nei't er te hearren krige dat er net oan de Olympyske Spullen fan 2008 yn Peking meidwaan mocht, besleat er op te hâlden mei syn hurdfytskarriêre. sûnt 2009 is van der Wal bûnscoach oanpast hurdfytsen by de KNWU.

## Wichtichste oerwinnings
2003
* 2e etappe OZ Wielerweekend
 
2004
* Noard-Nederlân Tour

## Tourdielnimmings
gjin

## Ploegen
*2003 - Stifting Hurdfytsûntwikkeling "Espoirs"
*2004 - Bankgirolotterij
*2005 - Shimano-Memory Corp
*2006 - Fondas P3 Transfer
Ilse Starkenburg

**Ilse Starkenburg** (Dieren, 26 april 1963 - Amsterdam, 11 novimber 2019) wie in Nederlânsk skriuwster. Se groeide op yn Holwert, studearre filosofy yn Grins, en debutearre as dichteres yn 1987.

Starkenburg krige yn 1996 it Charlotte Kohler stipendium fan in sjuery besteande út Neeltje Maria Min, Rob Schouten en Ed Leeflang. Wurk fan har waard oerset yn it Dútsk en Spaansk. Yn 2000 waard se foar in Dútske oersetting nominearre foar de Nord Rhein Westfalen Literaturpreis (in priis foar Dútske, Nederlânske en Flaamske dichters fan ûnder de fjirtich jier).

Starkenburg hearde ek by de *Poule des Doods*, in groep dichters yn Amsterdam dy't mei in gedicht de lêste eare bewize oan minsken dy't iensum en allinne stoarn binne.

Ilse Starkenburg ferstoar hommels thús yn Amsterdam yn de âldens fan 56 jier.

## Bibliografy
* *Verdwaald ontwaken* (1990, gedichten)
* *Afspraak met een eiland* (1995, gedichten)
* *De blinde vlek op de kaart* (1998, ferhalen)
* *In plaats van alleen* (2003, gedichten)
* *Gekraakt klooster*    (2007, gedichten)
* *Thuisreis* (1999, bibliofile útjefte)
* *Louis Lehmann als Homo Universalis* (essay oer dichter en skipsarcheolooch Louis Lehmann, 2007)
* *De boom valt op mij* (2017, gedichten)

## Sjoch ek
* Nederlânsktalige dichters.

## Keppelingen om utens
* Webside oer Ilse Starkenburg
* Ilse Starkenburg yn de DBNL
Jeanne Adema

**Jeanne Adema** (Ljouwert, 26 jannewaris 1944) is in Frysk keunstner. 

Jeanne Adema studearde yn 1982 cum laude ôf oan de keunstakademy Vredeman de Vries yn Ljouwert. Har stúdzjerjochting wie publisiteit en grafyske foarmjouwing.

Jeanne Adema makket har keunst op de kompjûter. Foar 1992 makke se ek kollaazjes en akwarellen. Se wennet yn 2006 yn har berteplak Ljouwert.

## Eksposysjes
### solo
*1983 Omrop Fryslân Ljouwert
### Groep
*2003 EHCC International Cyberart Exhibition, East Hawaii Cultural Center
*2003 *Keunstner fan it jier*, Jierbeurs fan Utert
*2005 Stedskantoar fan Ljouwert
*2005 *Watsto fuortsmytst bist sels*, Limburchsk Museum, Venlo
*2006 Stedskantoar fan Ljouwert
*2010 Stedskantoar fan Ljouwert maitiid 2010
Sekretaris-generaal

**Sekretaris-generaal** (meartal: sekretarissen-generaal) of **siktaris-generaal** (meartal: siktarissen-generaal) is in beneaming of titel dy't brûkt wurdt foar de foarsitter (net de sekretaris) fan in grutte organisaasje. De beneaming komt fral foar by ynternasjonale organisaasjes. 

## Sjoch ek
* Siktaris-generaal fan de NAFO
Binnert Philip van Harinxma thoe Slooten

**Binnert Philip baron van Harinxma thoe Slooten** (Drachten, 30 augustus 1839 - Ljouwert, 20 novimber 1923) stamde út in âld Frysk aadlik laach en wie Kommissaris fan de Kening(inne) fan de provinsje Fryslân.

Binnert Philip van Harinxma thoe Slooten studearre rjochten yn Leien. Dêrnei waard hy amtner by it Iepenbier Ministearje, abbekaat yn It Hearrenfean en kantonrjochter. Yn 1865 waard hy lid fan de gemeenteried fan Opsterlân; lid fan de Provinsjale Steaten fan Fryslân (1878) en lid fan de Twadde Keamer (1873). Fan 1878 oant 1909 wie hy Kommissaris fan de Kening(inne) yn Fryslân.

Krekt as syn soan Pieter, dy't him yn 1909 opfolge as Kommissaris fan de Keninginne, ûntploaide hy inisjativen op wettersteatkundich mêd (oanlis fan de Nije Swemmer en it Tsjongerkanaal). Under syn bestjoer wienen der yn Fryslân grutte sosjaal-ekonomyske spannings dy't ta stakingen lieden. Hy woe dit krêftich oanpakke, mar miste dêrta it fereaske ynsjoch.

## Keppeling om utens
* Biografy fan Binnert Philip van Harinxma thoe Slooten